કીમ નદી માંગરોળ,ઓલપાડ અને હાંસોટ તાલુકાના નદી કિનારાના ખેડૂતો માટે આશીર્વાદ રૂપ છે પરંતુ કીમ નદીમાં ઠલવાઈ રહેલા પ્રદ્દુષિત પાણી અને કેમિકલ વેસ્ટને કારણે નદી ડેડ રીવર બનવા તરફ આગળ વધી રહી છે ,કીમ નદીમાં કુવારદા  ,તરસાડી નગર ,નવાપુરા ,મોટા બોરસરા તેમજ કીમ ગામ તથા કીમ ના ઓદ્યોગિક એકમોનું પ્રદુષિત પાણી સીધું છોડી દેવામાં આવે છે ઉપરાંત હવે થોડા પૈસાની લાલચમાં કેમિકલ માફિયાઓ કેમિકલ કંપનીમાંથી નીકળતા ખુબજ જોખમી અને હાનીકારક કેમિકલ વેસ્ટ રાત્રી દરમ્યાન ટેન્કરો મારફત કીમ નદીમાં ઠાલવી જાય છે, જેના પુરાવા પણ ગ્રામજનો દ્વારા દેખાડવામાં આવી રહ્યા છે પરંતુ ગુજરાત પોલ્યુસન કન્ટ્રોલ બોર્ડ દ્વારા હજુ સુધી આ કેમિકલ વેસ્ટના માફિયાઓ વિરુધ કોઈ કાર્યવાહી કરવામાં આવતી નથી જેથી લોકોમાં રોષ દેખાઈ રહ્યો છે.